|  |  |
| --- | --- |
|  |  |
| MINISTRI KÄSKKIRI | |  |  | | --- | --- | | {reg. kpv} | nr {viit} | |

**Viljatusravi infosüsteemi loomise juhtrühma moodustamine, ülesanded ja töökord**

Vabariigi Valitsuse seaduse § 46 lõike 6 ning Vabariigi Valitsuse 20. märtsi 2014. a määruse nr 42 „Sotsiaalministeeriumi põhimäärus“ § 20 lõigete 1 ja 3 alusel:

1. Moodustan viljatusravi infosüsteemi (edaspidi „infosüsteemi“) loomise projekti juhtrühma (edaspidi „juhtrühm“). Juhtrühm on moodustatud ajutiselt kuni viljatusravi infosüsteemi loomise projekti lõpuni.
2. Kinnitan juhtrühma järgmises koosseisus:
   1. Juhtrühma juht on Sotsiaalministeeriumi asekantsler.
   2. Juhtrühma liikmed on järgmised eksperdid:
      1. Agne Velthut-Meikas, Tallinna Tehnikaülikooli dotsent ning Eesti bioeetika ja inimuuringute nõukogu liige;
      2. Kai Haldre, Eesti Viljatusravi ja Embrüoloogia Seltsi juhatuse liige;
      3. Krista Fisher, Tartu Ülikool, akadeemik;
      4. Kristiina Rull, Tartu Ülikool (günekoloogia ja sünnitusabi), professor;
      5. Kristjan Pomm, Eesti Viljatusravi ja Embrüoloogia Seltsi juhatuse liige;
      6. Marge Martjak, Ida-Tallinna Keskhaigla koepanga, juhataja ning Euroopa Elundisiirdamise Komitee, asepresident;
      7. Margus Punab, Tartu Ülikool (androloogia), professor;
      8. Maris Laan, Tartu Ülikool (reproduktiivgeneetika), akadeemik;
      9. Merlin Pajuva, Eesti Viljatusravi ja Embrüoloogia Seltsi juhatuse liige;
      10. Olga Tšuiko, Leuveni Katoliku Ülikool (reproduktiivmeditsiin);
   3. Juhtrühma liikmed on järgmiste asutuste esindajad:
      1. Andmekaitse Inspektsioon;
      2. Sotsiaalministeeriumi asekantsler;
      3. Sotsiaalministeeriumi arendusosakond;
      4. Sotsiaalministeeriumi tervisesüsteemi arendamise osakond;
      5. Ravimiamet;
      6. Tervise Arengu Instituut;
      7. Tervise ja Heaolu Infosüsteemide Keskus;
      8. Tervisekassa.
3. Juhtrühma moodustamise eesmärk on tagada viljatusraviga seotud andmete dokumenteerimise korrastamine ning viljatusravi infosüsteemi loomine ja rakendamine.
4. Juhtrühma ülesanded:
   1. juhtida infosüsteemi loomist, tagades infosüsteemi loomise projekti eesmärkide saavutamine, infosüsteemi valmimine ja rakendamine, vastavalt Tervise Arengu Instituudi poolt koostatud ja juhtrühmas heaks kiidetud tegevus- ja ajakavale;
   2. seirata tegevuste täitmist ja ajakavas püsimist ning vajaduse korral tegevuste edukaks valmimiseks võtta kasutusele vajalikud meetmed;
   3. anda ekspertsoovitusi infosüsteemi andmekoosseisu osas, mis võimaldavad jälgida sugurakkude ja embrüote hankimise ja käitlemist, hinnata viljatusravi ravikvaliteeti ja kulutõhusust, teha aruandlust, statistikat ja teadustööd ning pakub teavet tervisepoliitika kujundamiseks;
   4. anda ekspertsoovitusi infosüsteemi jaoks vajalike mõistete ja definitsioonide osas;
   5. anda ekspertsoovitusi infosüsteemi tehniliseks arendamiseks ja töö korraldamiseks, arvestades seejuures riiklikke strateegilisi suundi, mille osas antakse otsustamiseks sisend e-tervise juhtkomisjonile;
   6. anda sisendit ja nõustada infosüsteemi loomiseks vajalike õigusaktide muudatuste tegemisel, arvestades seejuures tehnilist lahendust ja riiklikke strateegilisi suundi.
5. Juhtrühma õigused on:
   1. saada vajalikku infot juhtrühma kogu töös osalemiseks;
   2. teha põhjendatud ettepanekuid juhtrühma koosoleku kokkukutsumiseks;
   3. teha ettepanekuid täiendavate ekspertide ja huvigruppide esindajate kaasamiseks juhtrühma koosolekutele ja seisukohtade kujundamisse.
6. Kinnitan juhtrühma töökorra järgmiselt:
   1. juhtrühma töövorm on koosolek ja e-posti teel suhtlemine. Koosolek võib toimuda ka elektroonilisi sidevahendeid kasutades. Elektroonilisi sidevahendeid kasutades toimunud koosolekule kehtivad käesolevas dokumendis esitatud nõuded;
   2. koosolek toimub vastavalt vajadusele, vähemalt kord kvartalis. Koosolekuks sobilik aeg lepitakse eelnevalt kokku juhtrühma liikmetega;
   3. juhtrühma koosoleku kutsub kokku juhtrühma juht või juhtrühma teenindava struktuuriüksuse esindaja elektrooniliselt edastatava teatega märkides ära koosoleku toimumise aja ja koha ning koosoleku päevakorra. Kutse koos koosolekuks vajalike materjalidega saadetakse liikmetele vähemalt viis tööpäeva enne koosoleku toimumise aega, välja arvatud juhul, kui juhtrühm on teisiti kokku leppinud;
   4. koosolekut juhatab juhtrühma juht, viimase äraolekul tema määratud asendaja;
   5. juhtrühma otsused tehakse konsensuse alusel. Konsensuse puudumisel tehakse otsus lihthäälteenamusega. Häälte võrdse jagunemise korral otsustab koosoleku juhataja;
   6. juhtrühm on otsustusvõimeline, kui koosolekust võtab osa üle poole juhtrühma liikmetest.
   7. juhtrühma koosolekute käigus lepitakse kokku ülesannete täitmise tähtajad koos vastutajatega ja fikseeritakse protokollis;
   8. koosolekud salvestatakse ja protokollitakse, protokolli allkirjastab selle koostanud isik ja juhtrühma juht. Koosoleku protokoll edastatakse liikmetele elektroonilises vormis 14 tööpäeva jooksul arvates koosoleku toimumisest, misjärel on liikmetel on õigus teha viie tööpäeva jooksul ettepanekuid protokolli täiendamiseks ja muutmiseks. Digitaalselt allkirjastatud protokoll registreeritakse dokumendihaldusprogrammis DELTA;
   9. juhtrühma koosoleku protokollidele ja otsustele juurdepääsu võimaldamisel lähtutakse avaliku teabe seadusest ja andmekaitset reguleerivatest õigusaktidest;
   10. juhtrühma liige teavitab koosoleku kutse saatjat osalemisest või mitteosalemisest kolme päeva jooksul kutse saamisest arvates.
   11. Juhtrühma töös osalemise eest tasu ei maksta.
7. Juhtrühma teenindav struktuuriüksus, kes tagab asjaajamise ja koosolekute kokku kutsumise ja protokollimise on Sotsiaalministeeriumi tervisesüsteemi arendamise osakond.
8. Käskkiri teha teatavaks kõikidele juhtrühma liikmetele.
9. Käskkiri jõustub allkirjastamisel.

Käesolevat haldusakti on võimalik vaidlustada halduskohtumenetluse seadustikus sätestatud korras 30 päeva jooksul haldusakti teatavakstegemisest.

(allkirjastatud digitaalselt)

Riina Sikkut

terviseminister